
O Volapükans e flens Volapükal 
PÖTÜ YELACEN 


Benoglidis Süsuna sedob utanes in läns mödik, kels reidons 
gasedi at lölöfiko pepenöl medü pük obsik. 


РОК sinifon sogädi, neti, tribüti. Obs binobs sogöd, kel binon 
fümiko smalik, ab saidiko gretik mafädü neod püka obas isi desirs onik. 
Te kanobs kredön, das zeil obsik, plâ zeils et in statuds obas, binon ad 
fövön, laidükön, dalifükön sogüdi Volapükispikanas. 


Reidob valöpo tikodis e säkis tefü vöds e gramat püka - gudöl 
E reidob yegedis nitedik e nulälikis in gased e bevüresod medü pük it. 
Ab jünu no ereidob nunis tefü sogâd onik, ni tefü gebs in muds it 
slopanas, ni tefü bespiks e dunots olsik da vol gretik. 


Dönu kanobs kotenikön bi pük obsik ün yel pasetik eprogedon 
dub geb su papür ed in leter. Igo ob ekanob spikön ko guvan obsik 
medü el ,,Skype.” Spelobsös, das i slopans votik ovipols spikön odes 
Volapüko medü meds nulidikum dü yel okömöl. 


Nu glidob olis mu ladöfiko, e ledesirob oles Nulayeli Volapüki- 
geböfik. 






Brian R. Bishop 
Cifal 

VIO TIFAN ATRATOM OKI IT 
(fa hiel Lev Tolstoi 





Ün neit semik tifan äxänom len dom tedana ed ägolom ini 
grenöp oma. Us ävälom plädis äsi stofi, ed äprimikom ad doxänön ven 
ädofalom noidiko love bem sui glun. 


Tedan älilom noidi sus kap oka, âgalükom dünani, e kobo 
äxänoms lü grenöp ko kandel. Dünan, pegalüköl se slip dibik, âsagom 
tedane: ,Kikodo vestigobs-li? Nek binon us. Ba binon kat.” Too 
tedan no äbinom kotenik, ed äxänom lü grenöp. 


Sosus tifan älielom kömön eki, ägepladom vifiko plädis e stofi in 
plad büik ed âsukom klânedöpi. Atuvom kumi gretik bosa. Abinon 
tabak in bleds. Ädunom hogi, äsleafom jüi zänod kuma, ed ätirom 
tabaki pos om. 


Âlielom lükömön pösodis tel, kels äspikons ode. Tedan 
âsagom: ,Fümiko elilob noidi; vetikos efalon. Dünan ägespikom: 
,Noldi-li? U binon kat u spök doma.” Tedan âbeigolom bei 
tabakakum, öküpetom nosi, ed âsagom: ,Klülabiko emililob. Dabinon 
nek. Doxânobsös! 


Tifan аһејот mogolön omis. Atikom: „Anu ogetob dinis, ed 
atna odoxânob da fenât.” Sunado nud oma aprimikon ad lestigâdön 
omi kodü tabak. Apladom nami vifiko sui mud, ab lestigâd âpluikon ai : 
âsnidom. 


Tedan e dünan ölüvoms grenöpi. Alieloms snidön eki in gul : 
Tiju! Tiiull Tiju!!! 


Mu vifiko ägegoloms ini gul ed ägleipoms tifani. 


Ja Ja Ja Ja Sa Ja Ja Ja Ja Ja 


SEVOL-LI, DAS. . . 





svin binon nim frutikün, bi kanoy gebön diledi alik ota ? 

D UNI 


Lautan konota ,,Sökdd Kaenik” penom obe, das vöd : domotics 
binon brefükam vödas ,,domus” (= dom) e ,robotics” (= itjâfidükam). 
Vöd at sinifon gebi kaenava ‘visedälik ad mekön kovenikumi e 
koveniâlikumi lomi. Ba ukolkömoy tikamagoti at dis nem : Itjâfidükam 
Lomik, kel binon komunikum. Vödi : Domotics pebuükon fa nünömi- 
jâfüdisevans e pagebon suvikumo in Yurop. Domotics jenöfo binon 
kobükam kaenava e dünas ad gudükumön lifi tefü sef, koven e guv 
kaenavik. Sit it binon lölöfik e no te büdam fagoseatik. Val jenon 
itiafidiko. bi binos zesüdik, u bi eglömoy ad dunön oni ito. 


Votaflano, vöd Unit tefon nünömi zönodik sita; seko nâtâpret 
ela Domotics Unit binon : Nünöm Zönodik Lomitjâfidükama. (Sekü 
atos, etradutob Domotics Unit ini Volapük fa vöds : Lomidün 
Itjâfidik. - Redakan). 


In konot obik el Domotics Unit binon sevârikum ka sits, kelis 
dalaboy anu. Dido mebon reigamodis ömik bolitik! 


OF ED OM 


Of: MNiladan olik, cilis liomödotik labom-li? 
Om: Labom sonis zül e dauti bal. 
Of: MNegid kion! No plidom-li dautis? 


ОК Kikodo blod olik labom-li nudi bludik? 

Om: Bi esagof matane oba, das binof dredöfan. 
Of: E binof-li efe dredöfan? 

Om: Мо kanob sagön - sâkolöd blodi oba! 


Of: Jimatan olik, kotenikof-li dö visits aldelik ola lâ yülöp? 
Om: No sevob - neai esâkob ofil 


Of: Kikodo lenlabol-li logaglati? 
Om: Bi по vilob logön valikosil 

SAKAD KAENIK 
Fa hiel Frank Roger) 


Tü düp mâlid e laf göda, vamot in slipacem hiela Xavier 
Ashbury öprimikon ad pluikön. Tü düp velid irivon nivodi pespetöl. 
Tü minuts lul pos düp velid, körtens nevifiko âmaifikons ad dalön 
nüstralön solaliti ini cem. Ottimo galüköm ötonon: tonodils japik fa 
musig takedüköl pesököl. 


El Xavier Ashbury amufükom nami nesufâdiko, e Lomidün 
Itjâfidik âsekurbon sunâdo musigi. Ye el Ashbury no âlöâdom se bed 
jüs düp zao jölid, sevabo mö düp bal latikumo. 








Du fino man âlöğdom se bed ed âgolom lü banacem, Lomidün 
Itjâfidik ipreparon dujeti, fümölo, das vamot vata âbinon pötöfik, e das 
lut pânüdranon me smel pedesiröl. Too, ebo äs dels büik, по âdemom 
töbidi ona. El Ashbury te agebom tvaleti, âklotom oki ed agolom ini 
kvisinöp. 


Lomidün Itjâfidik aglidom omi: „Janed ola blümon, o Xavier,” 
ab gespik nonik, (i kösömik) jünu. 


El Ashbury öseidom oki, öpledülom ko zib, ab afidom 
nemödikosi. Tan, ko logs farmik, jiniko fa tikods dibik fino 
pevikodöls, âsâtenidükom oki. 


Amutom lüvön domi tü düp jölid e laf, ab âlindifos ome, das 
âlatom dönu. 


„Janed olik, no kotenükon-li oli, o Xavier?” âsâkon Lomidün 
Itiafidik. El Xavier te âlemufükom kapi. 


.VilolHi, das votükob programi galüköma? Dujeta? Јапеда 
olik-li? Vilol-li lekâli-li?” 

,Nol” ösagom el Xavier. Gudob. Lüvolös vali äs anu. E 
seilolös boso, begö! Vilob meditön. 


Lomidün Itjâfidik âregistaron vali, ab по âkanon gleipön dinadi. 
Lomidün Itjäfidik nuladikün pidisinon ad gudiküno lobedön vipis 
lödanas. Akanoy votükön dili seimik programa seimüpo. Kod no 
adabinon kikodo lödan âmuton sufalön bosi, keli no öplidon. Akanoy 
bejâfön sunado flagedi semik, kel âbinon kaeniko mögik. 


Too, du abinos nenzeilik ad fövön programi anuik, el Ashbury 
ârefudem ad mobön votükamis, i no âvilom igo bespikön dini. Ibinos 
soiko pos dels laiduliko. Ye Lomidüne Itjäfidik no padalon slud 
tefadik. Val et no abinon ga dilad programa onik. 


yenöfo Lomidün Itjâfidik no âkanon bejâfön dinâdi somik. Ba 
kondöt netikavik lödana âlabon stabi lanavik. Ba nenkurad-la: malâd, 
kel finikon me slipasam petupöl. U tups dicetâma, igo ba klienâl 
oksasenik. Ab Ыва lödan ablibom pö ced okik, sevabo, das val gudon, 
sâkâd âbinon plödü duinafâg Lomidüna Itjäfidik. 


Ab klülabiko bos âmuton padunön. Seko Lomidün Itjâfidik 
ekonleton nunemi tefik ed edunon ,Nunodi Nenomotas,” keli 
emosedon Kâledadilâde Lomidünas Itjâfidik ad pavestigön. Sosus 
Lomidün Itjâfidik âgeton gespiki, ökanon vobedön lejonodis. 


Pos dels tel, Lomidün Itiafidik âbenokömaglidon Lâdüli Lauren 
Goldsworthy, lödan nulik teada. Sosus ibaicedoy tefü program nulik, 
Lomidün Itjâfidik âkanon nosükön patis valik dö fogolan ofik. 


Lomidün Itjâfidik edunon osi me pated sâfleda leâktronik. 
Kaledadilad idientifükon hilödani büik e kondöti oma neplanoviko 
pöliki as söküdi kaenik ninü sit, kel imekon programi Lomidüna 
Itjäfidik negeböfiki, ed isludon seko ad moükön e ad plaâdön omi. 


Lomidün Itjäfidik isüadükon oki anu, das val öbinon legudik 
tefü Ladül Goldsvvorthy. 

VEN KAT NO KOMON, MUGS ОАМОООМ5 | 
(fa hiel John Redgvvell) 





Spiket at binon tradut vödik se ,Ven kat moon, mugs opledons.” 
Dif bevü püks ye no tefon te spiketi dö mugs. Vöd, kel sinifon mugi 
cenon süpado bevü püks Yuropa. 


Süpâd gretikün binon jenöfot, das püks germânik gebons vödis 
fonü vöd latinik, sevabo: mus, muris, ab püks, kels rigons se latin 
gebons vödis, kelas rig binon boskürik. 


Vöds, kels sinifons ,mugi” in püks germânik: 





Deutönapük : Maus 
Nedânapük : muis 
Danânapük ) 
Norgânapük) mus 
Svedânapük) 
Linglânapük : mouse 


Vöds, kels sinifons ,mugi” in püks latinik: 


Litaliyanapük : topo 
Spanyanapük : ratön 
Portugânapük : rato 

Loxitanapük : mirga 
Fransinapük : souris 


Asa logoy, vöd, kel sinifon ,mugi” in püks germönik sümedons 
ko vöd latinik : mus. Flanü votik, Danönapük, Norgönapük âsi 
Svedanapük dalabons vödi latinik it ! 


Too se püks romenik (= latinik), te Loxitânapük labon vödi, kel 
jenöfo primon me tonat ,m” (= mirga). Ba silab ,mir-” dekömon de 
stab latinik genitifa : ,mur-” (u >ü = i). Ab kiöpao dekömon-li 
konsonat ,g” ? (Konsonati somik i dalabon vöd Volapükik : ,mug”). 

Vöds Spanyânapükik e Portugânapükik dekömons de vöd 
latinik : ,rattus,” kel sinifon ,rati.” ab kiöpao dekömons-li vöds ,topo” e 
,souris?” Dekömons-li de vöds latinik, kels sinifons jafotis, kels 
logodons äs mugs, u de vöds püka vönik fa mens Litaliyana e 
Fransöna bü lüköm püka latinik pâspiköla? 


Sevon-li seiman tuvedoti? 


də od doğ RE oğ o 


SAGODS SAPIK 


Elifön binos gudik, e söt balid mena lo nenmiedal binon danöf. 
(Renan) 


If man binom-la nelâbik, memolös, das nelab at binon dunot oma, bi 
God ejafom alani ad labön. (Epictetus) 


Pluamanum obas kanon, sekü väl lönik, votafomön voli at ini ledom ud 
ini fanaböp. (John Lubbock) 


Gevolöd mane reidiâli, âsi medi ad satükön klieni somik, ed ologol mani 
kotenikün. (John Hersehell) 


Alan muton balido jâfikön me lab, utos, kel poso fümiko 
ogretikünos labi vola lölik. (Goethe) 


Lif obas binon âs töv love sean raodik, ed alan obas binon kâpten nafa 
lönik. Utan, kel boidon mivimo e badâlo, olabon tâvi lejekik ed озадоп 
ini nelâb. Ab utan, kel primon ventüri smililölo ovikodon fikulis valik, ed 
okanon fino sagön, das esevon labi. (Arturo Alfandari) 


If âmutob-la kobopedön plaki lölik lifa obik ini balat teik, ösagob: 
əblebolös as yunan.” Utan, kel kanon galedön ladi cilik oka, asi yunöfi 
tikâla, otuvon vegi plöpa a lâba. Blebolös ai studan, fulü nulâl e 
lifafred: ekö klan vilupa pösodik. (Herbert Casson) 

